கேள்வி: ஏஞ்சலிசு பற்றி நீங்கள் என்ன அறிந்துள்ளீர்கள்?
பதில்: ஏஞ்சலிசு (Angeles) என்பது பிலிப்பீன்சு நாட்டின் நகரம் ஆகும். இந்த நகரம் பிலிப்பீன்சு நாட்டின் மத்திய லூசோன் பகுதியின் மிகவும் நகரமயமாக்கப்பட்ட நகரமாகும். 2015 ஆம் ஆண்டு மக்கட் தொகை கணக்கெடுப்பின்படி இந்த நகரில் 411,634 மக்கள் வசிக்கின்றனர்.
கேள்வி: ஏஞ்சலிசு - அமைவிடம் பற்றி விளக்கவும்.
பதில்: இந்த நகரத்தின் எல்லைகளாக வடக்கில் மாபல்காட், கிழக்கில் மாக்சிகோ, தென்கிழக்கில் சான் பெர்னாண்டோ , தெற்கே பேகோலர் மற்றும் தென்மேற்கு, மேற்கில் போராக் என்பன அமைந்துள்ளன. இந்த நகரம் பம்பங்கா தன்னாட்சி முறையில் நிர்வகிக்கப்பட்டாலும் மாகாணத்தின் வணிக மற்றும் நிதி மையமாக திகழ்கின்றது. ஏஞ்சலிசு நகரம் பிலிப்பீன்சு தலைநகரமான மணிலா 83 கிலோமீற்றர் (52 மைல்) தொலைவிலும், மாகாண தலைநகர் சான் பெர்னாண்டோவிலிருந்து 17 கிலோமீற்றர் (11 மைல்) தொலைவிலும் அமைந்துள்ளது.
கேள்வி: ஏஞ்சலிசு - காலநிலை என்பது என்ன?
பதில்: கோப்பனின் காலநிலை வகைப்பாட்டு முறையின் கீழ் வெப்பமண்டல சவன்னா காலநிலையைக் கொண்டுள்ளது. இது வெப்பமண்டல பருவமழை காலநிலையின் எல்லையாகும் (கோப்பன் காலநிலை வகைப்பாடு Aw / Am). திசம்பர் முதல் ஏப்ரல் வரை வறண்ட காலமும், மே முதல் நவம்பர் வரை ஈரமான பருவமுமாக இரண்டு தனித்துவமான பருவங்களை ஏஞ்சலிசு நகரம் அனுபவிக்கின்றது. 1953 ஆம் ஆண்டு முதல் 1991 ஆம் ஆண்டு வரை, சராசரி தினசரி குறைந்த அளவு வெப்பநிலை 73.6&nbsp;°F ஆகவும், சராசரி தினசரி அதிகபட்ச வெப்பநிலை 88.1&nbsp;°F ஆகவும் இருந்தது. சூன் மாதம் வெப்பமாகவும், ஜனவரி மற்றும் பிப்ரவரி மாதங்கள் குளிராகவும் காணப்படுகின்றது. சராசரி ஆண்டு மழைவீழ்ச்சி 78.39 அங்குலங்கள் ஆகும். நவம்பர் 28, 1974 அன்று தைபூன் இர்மா உட்பட பல சேதப்படுத்தும் புயல்கள் நகரத்தைத் தாக்கியுள்ளன.
கேள்வி: ஏஞ்சலிசு - கலாச்சாரம் பற்றி நீங்கள் என்ன அறிந்துள்ளீர்கள்?
பதில்: ஒவ்வொரு வருடத்திலும் அக்டோபரிலும் டிக்டிகன் டெராகன் கெங் தலன் (லைட் மியூசிக் அண்ட் டான்சிங் ஆஃப் தி ஸ்ட்ரீட்ஸ்) என்று அழைக்கப்படும் ஒரு தெரு விருந்தை இந்த நகரம் நடத்துகிறது. இதன் இசைக்குழுக்களின் இசை நிகழ்ச்சிகள் இடம்பெறுகின்றன. உள்நாட்டில் சத்சரன் குங் ஏஞ்சல்ஸ் என்று அழைக்கப்படும் சிசிக் திருவிழா ஒவ்வொரு திசம்பரிலும் நடைப்பெறும். கபம்பங்கன் உணவு பதார்த்தம், சிசிக் உணவு என்பன திருவிழாக்களில் பிரபலமான உணவுகளாகும். 2008 ஆம் ஆண்டில் லூசியா குனானன் இறந்ததைத் தொடர்ந்து இது நிறுத்தப்பட்டது. மீண்டும் சுற்றுலாத் துறையுடன்இணைந்து ஏப்ரல் 2017 ஆம் ஆண்டில் ஒரு நாள் விழாவாக திருவிழா புதுப்பிக்கப்பட்டது.